9. การจัดการ

(1) โครงสร้างการจัดการ ประกอบด้วยคณะกรรมการต่าง ๆ จำนวน 3 ชุด ดังนี้

1). คณะกรรมการบริษัทฯ ประกอบด้วยกรรมการจำนวน 10 คน คือ

ชื่อ ตำแหน่ง วุฒิการศึกษาล่าสุด

1. นายเลื่อน กฤษณกรี ประธานกรรมการ วิศวกรรมศาสตร์ดุษฏีบัณฑิต

กิตติมศักดิ์

2. นายเกร็กกอรี่ ฮาร์ทแมน รองประธานกรรมการ ปริญญาโท สาขาบริหารธุรกิจ

ประเทศสหรัฐอเมริกา

3. นายวิฑูรย์ ว่องกุศลกิจ กรรมการ ปริญญาตรี สาขาเภสัชศาสตร์

4. นางพนิดา เทพกาญจนา กรรมการ ปริญญาโท สาขานิติศาสตร์และ

บริ­หารธุรกิจ เนติบัณฑิตไทย

5. นายสุชาติ เจียรานุสสติ กรรมการ ปริญญาโท สาขาวิทยาการจัดการ

ประเทศอังกฤษ

6. นายประกิต ประทีปะเสน กรรมการอิสระ ปริญญาโท สาขาบริหารธุรกิจ

ประเทศสหรัฐอเมริกา

7. นายสมบูรณ์ ชัยเดชสุริยะ กรรมการอิสระ เนติบัณฑิตไทย

8. นายพอล คาซิลิโอนิส กรรมการ ปริญญาโท สาขาบริหารธุรกิจ

ประเทศสหรัฐอเมริกา

9. นายเชีย เงียน ฮอง กรรมการ ปริญญาโท สาขาบริหารธุรกิจ

ประเทศอังกฤษ

10. นายวินเซนต์ เยียว วี เอ็ง กรรมการ ปริญญาตรี สาขาวิทยาศาสตร์

ประเทศสหรัฐอเมริกา

ขอบเขตและอำนาจหน้าที่ของคณะกรรมการบริษัทฯ

คณะกรรมการบริษัทฯ
มีอำนาจและหน้าที่ในการดำเนินกิจการของบริษัทให้เป็นไปตามกฎหมายที่ใช้บังคับแก่บริษัท กิจการ
วัตถุประสงค์ และแผนทางธุรกิจของบริษัทฯ สิทธิตามสัญญาของบริษัทฯ และข้อบังคับของบริษัทฯ
ตลอดจนมติที่ประชุมผู้ถือหุ้น ทั้งนี้ตามข้อบังคับของบริษัทฯ ข้อ 53.2 ได้กำหนดการดำเนินการต่าง ๆ
ของบริษัทฯ ตามรายละเอียดข้างล่างนี้
ซึ่งคณะกรรมการจะต้องได้รับการอนุมัติจากที่ประชุมผู้ถือหุ้นก่อนจึงจะดำเนินการได้

ข้อ 53. มติของที่ประชุมผู้ถือหุ้นนั้น ให้ประกอบด้วยคะแนนเสียงดังต่อไปนี้

1.  ในกรณีปกติ ให้ถือคะแนนเสียงข้างมากของผู้ถือหุ้นซึ่งมาประชุม
    (ด้วยตนเองหรือโดยการมอบฉันทะ) และออกเสียงลงคะแนน

2.  ในกรณีดังต่อไปนี้ ให้ถือคะแนนเสียงไม่น้อยกว่าสามในสี่ (3 ใน 4)
    ของจำนวนเสียงทั้งหมดของผู้ถือหุ้น ซึ่งมาประชุมและมีสิทธิออกเสียงลงคะแนน
    เว้นแต่ในกรณีที่กฎหมายกำหนดจำนวนเสียงต่ำกว่าไว้
    (ซึ่งในกรณีดังกล่าวให้ใช้คะแนนเสียงที่ต่ำกว่าเช่นว่านั้น

    1.  การขายหรือโอนกิจการหรือทรัพย์สินของบริษัททั้งหมดหรือบางส่วนที่สำคัญให้แก่บุคคลอื่น

    2.  การซื้อหรือรับโอนกิจการของบริษัทอื่นหรือบริษัทมหาชนมาเป็นของบริษัท

    3.  การทำ แก้ไข หรือเลิกสัญญาเกี่ยวกับการให้เช่ากิจการของบริษัททั้งหมดหรือ
        บางส่วนที่สำคัญ
        การมอบหมายให้บุคคลอื่นเข้าจัดการธุรกิจของบริษัทหรือการรวมกิจการกับบุคคลอื่น
        โดยมีวัตถุประสงค์จะแบ่งกำไรขาดทุนกัน

    4.  การแก้ไขเพิ่มเติมหนังสือบริคณห์สนธิหรือข้อบังคับของบริษัท

    5.  การเพิ่มหรือลดทุนของบริษัท

    6.  การออกหุ้นกู้

    7.  การควบหรือการเลิกบริษัท

วาระการดำรงตำแหน่งของกรรมการ

ในการประชุมผู้ถือหุ้นสามัญประจำปีทุกครั้ง
กรรมการจะต้องออกจากตำแหน่งจำนวนหนึ่งในสามของจำนวนกรรมการทั้งหมด
ทั้งนี้กรรมการซึ่งพ้นจากตำแหน่ง อาจได้รับเลือกใหม่ได้

2). คณะกรรมการตรวจสอบ ประกอบด้วยกรรมการตรวจสอบจำนวน 3 คน คือ

1. นายประกิต ประทีปะเสน ประธานคณะกรรมการตรวจสอบ

2. นายสมบูรณ์ ชัยเดชสุริยะ กรรมการตรวจสอบ

3. นายเชีย เงียน ฮอง กรรมการตรวจสอบ

ขอบเขตและอำนาจหน้าที่ของคณะกรรมการตรวจสอบ

1.  สอบทานและประเมินความน่าเชื่อถือของงบการเงินและสอบทานกับผู้สอบบัญชีถึงประเด็นสำคัญอันอาจกระทบต่อความน่าเชื่อถือของงบการเงิน
    อาทิ

- ปัญหาและอุปสรรคที่มีนัยสำคัญ ซึ่งผู้สอบบัญชีประสบในระหว่างปฏิบัติงาน

- ให้ข้อยุติเมื่อมีความเห็นที่แตกต่างระหว่างผู้สอบบัญชีและฝ่ายจัดการ

2.  ประเมินประสิทธิภาพและประสิทธิผลของการดำเนินกิจการภายในองค์การ

3.  สอบทานการปฏิบัติของบริษัทฯ ให้เป็นไปตามกฎหมายว่าด้วยหลักทรัพย์ และตลาด หลักทรัพย์
    ข้อกำหนดของตลาดหลักทรัพย์ กฎหมายที่เกี่ยวข้องกับธุรกิจของบริษัท ข้อบังคับ
    และระเบียบของราชการ

4.  กำกับการปฏิบัติงานของผู้ตรวจสอบภายในให้มีความเป็นอิสระ และมีความเที่ยงธรรม

- มีการประชุมร่วมกับผู้ตรวจสอบภายในอย่างน้อยปีละ 4 ครั้ง

- พิจารณารายงานการตรวจสอบภายในก่อนนำเสนอคณะกรรมการบริษัทฯ

5.  พิจารณาการคัดเลือก การเสนอแต่งตั้ง และค่าตอบแทนผู้สอบบัญชีของบริษัทฯ

6.  พิจารณาการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้อง และครบถ้วน

7. จัดให้มีการประชุมอย่างน้อยปีละ 4 ครั้ง
การประชุมแต่ละครั้งควรดำเนินการก่อนการประชุมของคณะกรรมการบริษัทฯ
เพื่อให้คณะกรรมการตรวจสอบได้มีโอกาสนำเสนอความคิดเห็นหรือข้อเสนอแนะที่เป็นประโยชน์ต่อคณะกรรมการบริษัทฯ

8.  การรายงานต่อผู้ถือหุ้นและผู้ลงทุน
    กำหนดให้ประธานกรรมการตรวจสอบลงนามในรายงานผลการดำเนินกิจกรรมของคณะกรรมการตรวจสอบ
    เพื่อเปิดเผยในรายงานประจำปีของบริษัทฯ

วาระการดำรงตำแหน่งของกรรมการตรวจสอบ

คณะกรรมการตรวจสอบมีวาระการดำรงตำแหน่ง 2 ปี

3). คณะเจ้าหน้าที่บริหาร ประกอบด้วยกรรมการบริหารและเจ้าหน้าที่บริหารจำนวน 6 คน คือ

1. นายวิฑูรย์ ว่องกุศลกิจ ประธานคณะเจ้าหน้าที่บริหาร

2. นายเกร็กกอรี่ ฮาร์ทแมน รองประธานกรรมการคณะเจ้าหน้าที่บริหาร

3. นายเลื่อน กฤษณกรี กรรมการบริหาร

4. นางพนิดา เทพกาญจนา กรรมการบริหาร

5. นายสุชาติ เจียรานุสสติ กรรมการบริหาร

6. นายไบรอัน บอร์ก เจ้าหน้าที่บริหาร

ขอบเขตและอำนาจหน้าที่ของคณะเจ้าหน้าที่บริหาร

คณะเจ้าหน้าที่บริหารมีอำนาจและความรับผิดชอบในการบริหาร และดำเนินกิจการของบริษัทฯ
ตามนโยบายที่คณะกรรมการบริษัทฯ มอบหมาย ยกเว้นการใด ๆ ที่กฎหมายและข้อบังคับของบริษัทฯ
กำหนดให้ต้องขออนุมัติจากที่ประชุมผู้ถือหุ้น

วาระการดำรงตำแหน่งของคณะเจ้าหน้าที่บริหาร

วาระการดำรงตำแหน่งของคณะเจ้าหน้าที่บริหาร ขึ้นอยู่กับมติของที่ประชุมคณะกรรมการบริษัทฯ
ซึ่งเป็นผู้แต่งตั้งคณะเจ้าหน้าที่บริหาร

หมายเหตุ การดำรงตำแหน่งของผู้บริหารในบริษัทย่อย บริษัทร่วม และบริษัทที่เกี่ยวข้อง
แสดงตามเอกสารแนบ 1

(2). การสรรหากรรมการและผู้บริหาร

 บริษัทฯ ไม่มีวิธีการคัดเลือกบุคคลที่จะแต่งตั้งเป็นกรรมการโดยผ่านคณะกรรมการสรรหา

 จำนวนกรรมการที่มาจากผู้ถือหุ้นรายใหญ่ ดังนี้

ชื่อกรรมการ กลุ่มผู้ถือหุ้นรายใหญ่

1. นายวิฑูรย์ ว่องกุศลกิจ บริษัท น้ำตาลมิตรผล จำกัด

บริษัท ซิตี้ โฮลดิ้ง จำกัด

บริษัท ยูฟินเวส จำกัด

2. นางพนิดา เทพกาญจนา บริษัท มหษวรรธ จำกัด

3. นายเลื่อน กฤษณกรี บริษัท น้ำตาลมิตรผล จำกัด

บริษัท ซิตี้ โฮลดิ้ง จำกัด

บริษัท ยูฟินเวส จำกัด

บริษัท มหษวรรธ จำกัด

4. นายสุชาติ เจียรานุสสติ WREP THAILAND HOLDINGS

5. นายเกร็กกอรี่ ฮาร์ทแมน WREP THAILAND HOLDINGS

6. นายพอล คาซิลิโอนิส WREP THAILAND HOLDINGS

 สิทธิของผู้ลงทุนรายย่อยในการแต่งตั้งกรรมการ

ข้อบังคับของบริษัทฯ ข้อ 21 ได้กำหนดถึงการแต่งกรรมการ และข้อ 53.1 ได้กำหนดคะแนนเสียงของผู้ถือหุ้น ดังนี้

ข้อ 21 กรรมการนั้นให้ที่ประชุมผู้ถือหุ้นเลือกตั้งตามหลักเกณฑ์และวิธีการดังต่อไปนี้

1.  ให้ประธานในที่ประชุมเสนอต่อที่ประชุมซึ่งรายชื่อและประวัติความเป็นมาของผู้ได้รับการเสนอชื่อตามที่คณะกรรมการได้เสนอเพื่อขออนุมัติ

2.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

3.  การเลือกตั้งกรรมการอาจดำเนินการโดยการออกเสียงลงคะแนนเลือกตั้งบุคคลคนเดียว
    หรือหลายคนเป็นกรรมการก็ได้ ตามที่ที่ประชุมผู้ถือหุ้นจะเห็นสมควร
    ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตามข้อ 21.2
    เลือกตั้งกรรมการแต่ละคนและไม่อาจแบ่งคะแนนเสียงให้แก่ผู้ใดโดยเฉพาะ

4.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมี
    ประธานกรรมการในที่ประชุมมีสิทธิออกเสียงชี้ขาด

ข้อ 53. มติของที่ประชุมผู้ถือหุ้นนั้น ให้ประกอบด้วยคะแนนเสียงดังต่อไปนี้

1.  ในกรณีปกติ ให้ถือคะแนนเสียงข้างมากของผู้ถือหุ้นซึ่งมาประชุม
    (ด้วยตนเองหรือโดยการมอบฉันทะ) และออกเสียงลงคะแนน

(3) ค่าตอบแทนผู้บริหาร

1.  ค่าตอบแทนที่เป็นตัวเงิน

  ก. ค่าตอบแทนซึ่งเป็นเบี้ยประชุมรวมของปี 2544 ในฐานะกรรมการรวม 300,000 บาท
  (ทั้งนี้มีกรรมการจำนวน 5 ท่าน ที่ไม่ประสงค์ขอรับค่าตอบแทน)

  หมายเหตุ ที่ประชุมสามัญผู้ถือหุ้น ครั้งที่ 1/2541 เมื่อวันที่ 23 เมษายน 2541
  ได้กำหนดค่าตอบแทนกรรมการของบริษัทฯ ตั้งแต่ปี 2541 เป็นต้นไปไว้ในวงเงินไม่เกิน 1
  ล้านบาท จนกว่าจะมีมติให้เปลี่ยนแปลง

ข. ค่าตอบแทนซึ่งเป็นเบี้ยประชุมรวมของปี 2544 ในฐานะกรรมการตรวจสอบ จำนวน 3 ท่าน
เท่ากับ 360,000 บาท

ค. ค่าตอบแทนซึ่งเป็นค่าจ้างรวมของปี 2544 ของกรรมการบริหาร และผู้บริหาร
ซึ่งจ่ายโดยบริษัทฯ และบริษัทย่อยรวมจำนวน 12 ท่าน เท่ากับ 16,937,673 บาท
(ทั้งนี้ไม่ได้นับรวมกรรมการบริหารอีก 3 ท่าน ซึ่งไม่ประสงค์ขอรับค่าตอบแทน)

3.2 ค่าตอบแทนอื่น

ค่าตอบแทนรวมซึ่งเป็นเงินกองทุนสำรองเลี้ยงชีพของผู้บริหารตามข้อ ค. เท่ากับ 663,475.20
บาท

การถือหุ้นของผู้บริหารในบริษัท อัมรินทร์ พลาซ่า จำกัด (มหาชน)

+-------------------+-----------------------+-------+-------+---------+
| ชื่อผู้บริหาร          | ตำแหน่ง                | จำ    |       | เป      |
|                   |                       | นวนหุ้น |       | ลี่ยนแปลง |
+-------------------+-----------------------+-------+-------+---------+
|                   |                       | ณ 31  | ณ 31  | เพิ่มขึ้น   |
|                   |                       | ธ     | ธ     | (ลดลง)  |
|                   |                       | .ค.44 | .ค.43 |         |
+-------------------+-----------------------+-------+-------+---------+
| 1. นายเลื่อน กฤษณกรี | ประธานกรรมการ         | -     | 13    | (1      |
|                   |                       |       | 4,200 | 34,200) |
+-------------------+-----------------------+-------+-------+---------+
| 2. นายเกร็กกอรี่     | รองประธานกรรมการ      | -     | -     | -       |
| ฮาร์ทแมน           |                       |       |       |         |
+-------------------+-----------------------+-------+-------+---------+
| 3. นายวิฑูรย์        | กรรมการ               | 29    | 29    | -       |
| ว่องกุศลกิจ          |                       | 8,449 | 8,449 |         |
+-------------------+-----------------------+-------+-------+---------+
| 4. นางพนิดา        | กรรมการ               | -     | -     | -       |
| เทพกาญจนา         |                       |       |       |         |
+-------------------+-----------------------+-------+-------+---------+
| 5. นายสุชาติ        | กรรมการ               | 12    | 12    | -       |
| เจียรานุสสติ         |                       | 0,000 | 0,000 |         |
+-------------------+-----------------------+-------+-------+---------+
| 6. นายพอล         | กรรมการ               | -     | -     | -       |
| คาซิลิโอนิส          |                       |       |       |         |
+-------------------+-----------------------+-------+-------+---------+
| 7. นายวินเซนต์ เยียว | กรรมการ               | -     | -     | -       |
| วี เอ็ง             |                       |       |       |         |
|                   | ประธานกรรมการตรวจสอบ  | -     | -     | -       |
| 8. นายประกิต       |                       |       |       |         |
| ประทีปะเสน         | กรรมการตรวจสอบ        | -     | -     | -       |
|                   |                       |       |       |         |
| 9. นายสมบูรณ์       | กรรมการตรวจสอบ        | -     | -     | -       |
| ชัยเดชสุริยะ         |                       |       |       |         |
|                   | เจ้าหน้าที่บริหาร          | -     | -     | -       |
| 10. นายเชีย เงียน   |                       |       |       |         |
| ฮอง               | ผู้จัดการใหญ่             | 3     | 3     | -       |
|                   |                       | 6,000 | 6,000 |         |
| 11 นายไบรอัน บอร์ก  | ผู้อำนวยการฝ่ายบัญชี       |       |       | -       |
|                   |                       | -     | -     |         |
| 12. นายวิโรจน์      | ผู้อำนวยการฝ่ายการเงิน    |       |       | -       |
| ตั้งเจตนาพร         |                       | -     | -     |         |
|                   | ผู้อำนวยการฝ่ายพัฒนาธุรกิจ  |       |       | -       |
| 13.นางสาวอาริยา    |                       | -     | -     |         |
| วัฒนา              | ผู้อำนวยการฝ่ายการพนักงาน |       |       | -       |
|                   |                       | -     | -     |         |
| 14. นายวิบูลย์       | ผู้อำนวยกา              |       |       | -       |
| ชัยศุจยากร          | รสำนักกรรมการผู้จัดการใหญ่ | -     | -     |         |
|                   |                       |       |       | -       |
| 15. นายอนุพงษ์      | ผู้อำนวยก               | -     | -     |         |
| หวังพงษ์สวัสดิ์        | ารฝ่ายการตลาดและการขาย |       |       | -       |
|                   |                       | -     | -     |         |
| 16. นายสุชัย        | รักษาการผู้ช่วยผู้อำนวยการ  |       |       | -       |
| วุฒิวรชัยรุ่ง          |                       | -     | -     |         |
|                   | สำนักกรรมการผู้จัดการใหญ่  |       |       | -       |
| 17. นายไพสิฐ       |                       | -     | -     |         |
| แก่นจันทน์           | ผู้จัดการอาวุโสส่วนการเงิน  |       |       |         |
|                   |                       |       |       |         |
| 18. นายวิวัฒน์       | ผู้จัดการส่วนอาวุโสส่วนบุคคล |       |       |         |
| เจริญสวัสดิ์พงษ์       |                       |       |       |         |
|                   |                       |       |       |         |
| 19. นายบัณฑิต       |                       |       |       |         |
| ปึงเจริญ            |                       |       |       |         |
|                   |                       |       |       |         |
| 20. นางสุภานันท์     |                       |       |       |         |
| สร้อยสอาด          |                       |       |       |         |
|                   |                       |       |       |         |
| 21. นายวัชรพงษ์     |                       |       |       |         |
| กิจโกศล            |                       |       |       |         |
+-------------------+-----------------------+-------+-------+---------+

(4) การกำกับดูแลกิจการ

คณะกรรมการของบริษัทประกอบด้วยกรรมการที่เป็นกรรมการบริหารและ/หรือผู้บริหารจำนวน 5
ท่าน และกรรมการที่ไม่ได้เป็นกรรมการบริหารและ/หรือผู้บริหารจำนวน 5 ท่าน
ซึ่งเป็นกรรมการอิสระด้วย 2 ท่าน
คณะกรรมการของบริษัทได้ปฏิบัติตามข้อพึงปฏิบัติที่ดีตามแนวทางของตลาดหลักทรัพย์ที่สำคัญดังนี้

1.  คณะกรรมการได้กำหนดนโยบาย และทิศทางการดำเนินงานของบริษัทฯ
    และกำกับควบคุมดูแลให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพ
    และมีประสิทธิผล

2.  คณะกรรมการได้ดำเนินการให้บริษัทมีระบบควบคุมภายใน
    โดยได้จัดตั้งคณะกรรมการตรวจสอบเพื่อดูแลกำกับระบบการควบคุมภายใน
    และนอกจากนี้ยังได้ว่าจ้างบริษัท Audit and Management Consultant จำกัด
    เป็นผู้ตรวจสอบภายในเพื่อตรวจสอบ และเสนอแนะระบบการควบคุมภายในของบริษัท
    ให้มีประสิทธิภาพยิ่งขึ้น

3.  คณะกรรมการได้มีการจัดประชุมอย่างสม่ำเสมอทุก ๆ 3 เดือน
    และตามระเบียบข้อบังคับของบริษัทกำหนดให้องค์ประชุมต้องมีกรรมการเข้าร่วมประชุมไม่น้อยกว่า
    8 ท่านจากจำนวนกรรมการทั้งหมด 10 ท่าน ดังนั้น กรรมการของบริษัทเกือบทุกท่าน
    จึงมีส่วนร่วมในการพิจารณาเรื่องต่าง ๆ ของการประชุมคณะกรรมการแต่ละครั้งอย่างต่อเนื่อง
    นอกจากนี้บริษัทมีระเบียบข้อกำหนดที่จะต้องจัดส่งหนังสือนัดประชุมคณะกรรมการบริษัท
    ล่วงหน้าไม่น้อยกว่า 30 วัน
    เพื่อให้คณะกรรมการได้มีเวลาพิจารณาวาระการประชุมและข้อมูลประกอบการประชุมล่วงหน้าก่อนวันประชุม

4.  คณะกรรมการได้กำหนดให้บริษัทจัดประชุมผู้ถือหุ้น
    โดยปฏิบัติตามข้อพึงปฏิบัติของบริษัทจดทะเบียน และระเบียบข้อบังคับของบริษัท

นอกเหนือจากที่กล่าวแล้ว คณะกรรมการยังได้ปฏิบัติตามข้อพึงปฏิบัติที่ดีในเรื่องของการรายงาน
ข้อมูล และการดำรงตำแหน่งกรรมการตามที่กำหนดไว้อีกด้วย
ส่วนเรื่องที่ยังไม่ได้ปฏิบัติตามข้อพึงปฏิบัติที่ดี
สำหรับกรรมการบริษัทตามแนวทางของตลาดหลักทรัพย์แห่งประเทศไทยมีดังนี้ คือ

1.  ประธานกรรมการของบริษัทฯ ยังเป็นกรรมการที่เป็นผู้บริหารของบริษัท
    ไม่ได้เลือกจากกรรมการอิสระเนื่องจากเป็นผู้ที่มีความรู้ความสามารถ
    และได้รับความไว้วางใจจากผู้ถือหุ้น

2.  ในการแต่งตั้งบุคคลดำรงตำแหน่งกรรมการของบริษัทฯ บริษัทฯ
    ยังไม่มีนโยบายในการกำหนดกระบวนการในการสรรหาเพื่อคัดเลือกบุคคลที่จะแต่งตั้งเป็นกรรมการ
    หรือจัดให้มีคณะกรรมการสรรหาแต่อย่างใด

3.  การแต่งตั้งกรรมการของบริษัทฯ ยังไม่ได้มีการกำหนดระยะเวลาดำรงตำแหน่งที่แน่นอน
    วาระการดำรงตำแหน่งกรรมการของบริษัทฯ ยังคงกำหนดตามข้อบังคับของบริษัทฯ คือ
    ในการประชุมผู้ถือหุ้นสามัญประจำปีทุกครั้ง
    กรรมการจะต้องออกจากตำแหน่งจำนวนหนึ่งในสามของจำนวนกรรมการทั้งหมด
    โดยกรรมการอาจตกลงระหว่างกันกับลำดับการออกจากตำแหน่งตามวาระ
    ทั้งนี้กรรมการซึ่งพ้นจากตำแหน่งอาจได้รับเลือกใหม่ได้

4.  ค่าตอบแทนของกรรมการในฐานะกรรมการบริหาร ยังไม่ได้ถูกกำหนด
    หรืออนุมัติจากที่ประชุมผู้ถือหุ้น
    มีเพียงค่าตอบแทนกรรมการในฐานะกรรมการที่ได้กำหนดวงเงินไว้ชัดเจน
    และได้รับอนุมัติจากที่ประชุมผู้ถือหุ้นเท่านั้น

(5) การดูแลเรื่องการใช้ข้อมูลภายใน

บริษัทฯ ดูแลเรื่องการใช้ข้อมูลภายใน
โดยเก็บข้อมูลที่สำคัญที่ยังไม่ได้เปิดเผยต่อตลาดหลักทรัพย์แห่งประเทศไทย และ/หรือ
สาธารณชนนั้นไว้เป็นความลับ โดยจำกัดให้รับรู้ได้เฉพาะผู้บริหารระดับสูงที่มีส่วนเกี่ยวข้องเท่านั้น
และหากจำเป็นต้องเปิดเผยแก่เจ้าหน้าที่ของบริษัทฯ
ก็จะเปิดเผยเฉพาะข้อมูลในส่วนที่เกี่ยวข้องเท่านั้น และให้มีการแจกจ่ายเอกสารข้อมูลน้อยที่สุด
นอกจากนี้ได้กำชับให้ผู้ที่ได้รับรู้ข้อมูลนั้นให้เก็บข้อมูลไว้เป็นความลับ ห้ามมิให้เปิดเผยจนกว่าบริษัทฯ
จะได้เปิดเผยต่อตลาดหลักทรัพย์แห่งประเทศไทย และ/หรือ สาธารณชนได้รับทราบแล้ว

(6) บุคลากร

  จำนวนพนักงานและผลตอบแทนรวมของบริษัทฯ

ปัจจุบันบริษัทฯ มีจำนวนพนักงาน (ไม่รวมผู้บริหาร) ทั้งหมด 50 คน ผลตอบแทนซึ่งเป็นเงินเดือน
และเงินกองทุนสำรองเลี้ยงชีพ ประจำปี 2544 รวมเท่ากับ 11,685,590.64 บาท

จำนวนพนักงานในแต่ละสายงาน เป็นดังนี้

สำนักกรรมการผู้จัดการใหญ่ จำนวน 13 คน

ฝ่ายบัญชี จำนวน 5 คน

ฝ่ายการเงิน จำนวน 5 คน

ฝ่ายการพนักงาน จำนวน 6 คน

ฝ่ายพัฒนาธุรกิจ จำนวน 4 คน

ฝ่ายวิศวกรรมและสถานที่ จำนวน 14 คน

ฝ่ายการตลาดและการขาย จำนวน 3 คน

จำนวนพนักงานและผลตอบแทนรวมของบริษัทย่อย

  ------------------------------- ------------- --------------------------
  บริษัท                            จำนวนพนักงาน   ผลตอบแทนรวมประเภทเงินเดือน
                                                และเงินกองทุนสำรองเลี้ยงชีพ

  บริษัท อัมรินทร์ ดีเวลลอปเม้นท์ จำกัด    355           25,936,051

  บริษัท โรงแรมเอราวัณ จำกัด (มหาชน)  645           170,000,000

  บริษัท มหาดเล็กหลวง เรียล เอสเทท    7             1,203,462
  จำกัด                                          

  บริษัท มักกะสัน เรียล เอสเทท จำกัด    68            9,565,753

  บริษัท เพลินจิต เรียล เอสเตท จำกัด    625           145,000,000

  บริษัท ห้วยแก้ว เรียล เอสเตท จำกัด    4             1,783,537

  บริษัท ภัตตาคาร โซโก้ จำกัด          37            5,590,635
  ------------------------------- ------------- --------------------------

การเปลี่ยนแปลงจำนวนพนักงานอย่างมีนัยสำคัญ

ในปี 2544 บริษัท อัมรินทร์ ดีเวลลอปเม้นท์ จำกัด (บริษัทย่อย) ได้ซื้อทรัพย์สินจากบริษัท โซโก้
(ประเทศไทย) จำกัด และบริษัท เอราวัณ โซโก้ จำกัด มาบริหารเอง ทั้งนี้ บริษัทฯ
ได้รับโอนพนักงานทั้งหมดของกลุ่มโซโก้ด้วย

นอกจากนี้ บริษัท อัมรินทร์ ดีเวลลอปเม้นท์ จำกัด (บริษัทย่อย) ได้ซื้อหุ้นบริษัท ภัตตาคาร โซโก้
จำกัด จากกลุ่มโซโก้ เป็นผู้ถือหุ้นรายใหญ่ โดยถือหุ้นร้อยละ 80 และเป็นผู้ถือหุ้นรายใหญ่ ดังนั้น
บริษัท อัมรินทร์ ดีเวลลอปเม้นท์ จำกัด จึงมีอำนาจในการบริหารบริษัท ภัตตาคาร โซโก้ จำกัด

ในระยะ 3 ปีที่ผ่านมา บริษัทฯ และบริษัทในเครือไม่มีข้อพิพาทด้านแรงงานที่สำคัญ

นโยบายการพัฒนาบุคลากร

บริษัทและบริษัทย่อย ให้ความสำคัญกับการส่งเสริม พัฒนา ความรู้ ทักษะ
และประสบการณ์ให้กับบุคลากรทุกคน โดยนโยบายด้านการพัฒนาบุคลากร
จะสนับสนุนและสอดคล้องกับเป้าหมายการดำเนินธุรกิจของบริษัทและบริษัทย่อย
ซึ่งปัจจุบันนโยบายการพัฒนาบุคลากร มีดังนี้

1. ให้บุคลากรได้เพิ่มพูนความรู้ ความสามารถ และทักษะต่าง ๆ
ในการทำงานผ่านกระบวนการฝึกอบรม โดยมีแนวทางดังนี้

- จัดทำแผนการฝึกอบรมมาตรฐานสำหรับแต่ละระดับงานและกลุ่มวิชาชีพต่าง ๆ

  - จัดทำแผนการฝึกอบรมตามความจำเป็นเฉพาะด้าน
  โดยการทำการสำรวจความจำเป็นในการฝึก อบรมในแต่ละปี เพื่อให้ทราบถึงปัญหาด้าน ความรู้
  ความเข้าใจ ทักษะ
  และทัศนคติของพนักงานแล้วจัดทำเป็นหลักสูตรฝึกอบรมให้สอดคล้องกับความต้องการของแต่ละหน่วยงาน/ระดับงาน/วิชาชีพนั้น
  ๆ

- กำหนดให้พนักงานทุกคนจะต้องผ่านการฝึกอบรมตามหลักสูตรที่กำหนดในแต่ละปีนั้น ๆ

2. ให้พนักงานได้รับการพัฒนาให้มีความรู้ในหลายลักษณะงาน เพื่อเป็นการพัฒนาวิชาชีพ
โดยให้เรียนรู้และพัฒนาผ่านกระบวนการการสับเปลี่ยนหมุนเวียนงาน ( Job Rotation )
โดยจะกระทำบนพื้นฐานของความเหมาะสม ทั้งการหมุนเวียนงานในหน่วยงานเดียวกัน
หรือต่างหน่วยงานกัน ในกลุ่มวิชาชีพเดียวกันหรือต่างกลุ่มวิชาชีพกัน

3. จัดให้มีคู่มือการปฏิบัติงาน โดยประสานงานกับหน่วยงานต่าง ๆ ในการจัดทำ
ซึ่งในระยะแรกให้จัดทำคู่มือปฏิบัติงานสำหรับหน่วยงานบริหารอาคาร
และหน่วยงานที่เกี่ยวข้องกับการบริหารอาคารก่อน ทั้งนี้
เพื่อให้คู่มือการปฏิบัติงานเป็นเครื่องมือหนึ่งที่ช่วยให้พนักงานที่เข้าใหม่หรือจากการโอนย้าย/แต่งตั้ง
สามารถเรียนรู้งานได้เร็วขึ้น อีกทั้งได้ทราบว่า ตนเองต้องมีการพัฒนาอะไรบ้าง
เพื่อให้ได้ตามมาตรฐานของตำแหน่งงานและของหน่วยงาน

4. นำแนวคิด Work Simplification มาใช้ในการพัฒนาบุคลากร ซึ่งบริษัท และบริษัทย่อย
ได้ใช้กิจกรรมเพิ่มผลผลิต ได้แก่ กิจกรรม 5 ส เพื่อเป็นเครื่องมือในการพัฒนา
เพื่อให้พนักงานมีแนวคิดในการจัดสภาพแวดล้อมการทำงาน และเอกสารต่าง ๆ
เพื่อให้มีความสะดวกในการทำงานมากขึ้น และกิจกรรม QC
เพื่อเป็นการฝึกให้พนักงานรู้จักค้นหาปัญหา วิเคราะห์ปัญหา และหาวิธีการแก้ไขปัญหาในการทำงาน
ตลอดจนเรียนรู้การทำงานเป็นทีม เพื่อปรับปรุงการทำงานให้มีประสิทธิภาพยิ่งขึ้น

5. พัฒนาบุคลากรในด้านทัศนคติ และพฤติกรรมการทำงาน โดยให้ความสำคัญต่อการจัดการด้าน
แรงงานสัมพันธ์ควบคู่กับการพัฒนา เช่น การจัดกิจกรรมเกี่ยวกับกีฬา ได้แก่ โบว์ลิ่ง ฟุตบอล
และการจัดกิจกรรมนำเที่ยว เพื่อให้พนักงานมีทัศนคติที่ดีต่อเพื่อนร่วมงาน และต่อองค์กร

ด้วยนโยบายดังกล่าวข้างต้น บริษัทฯ เชื่อมั่นว่าการพัฒนาบุคลากรทุกคนอย่างสม่ำเสมอ และต่อเนื่อง
เป็นสิ่งจำเป็นอย่างยิ่งสำหรับความเจริญก้าวหน้าในหน้าที่การงานของพนักงาน
ควบคู่กับการเติบโตก้าวหน้าของ องค์กรต่อไป